**PÉNZÜGYI BIZOTTSÁG**

* + 1. **H A T Á R O Z A T**

**Száma: t á r g y a**

53/2023. (IX. 26.) Az Önkormányzat 2023. évi költségvetéséről szóló 3/2023. (II.24.) önkormányzati rendelet módosításának javaslata

54/2023. (IX. 26.) Az Önkormányzat 2023. I. félévi gazdálkodásáról szóló beszámoló javaslata

55/2023. (IX. 26.) Energiatakarékossági intézkedési terv elfogadásának javaslata

56/2023. (IX. 26.) A berettyóújfalui 1341/28 hrsz.-ú önkormányzati tulajdonú ingatlan versenytárgyalás útján történő értékesítésének javaslata

57/2023. (IX. 26.) A berettyóújfalui 4891 hrsz.-ú önkormányzati tulajdonú ingatlan versenytárgyalás útján történő értékesítésének javaslata

58/2023. (IX. 26.) A berettyóújfalui 4898 hrsz.-ú önkormányzati tulajdonú ingatlan versenytárgyalás útján történő értékesítésének javaslata

59/2023. (IX. 26.) A berettyóújfalui 5261 hrsz.-ú önkormányzati tulajdonú ingatlan versenytárgyalás útján történő értékesítésének javaslata

60/2023. (IX. 26.) A ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „ROHU eszközbeszerzés II.” tárgyú közbeszerzési eljárás eredménytelenné nyilvánításának javaslata az 1. részajánlat tekintetében a Kbt. 75. § (1) bekezdés b) pontja alapján

61/2023. (IX. 26.) A ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „ROHU eszközbeszerzés II.- Informatikai eszközök beszerzése (megismételt eljárás)” tárgyában közbeszerzési eljárás indításának javaslata

62/2023. (IX. 26.) INTERREG VI-A ROMÁNIA-MAGYARORSZÁG PROGRAM ISO 6.3 alprogram keretében történő támogatási kérelem benyújtásának javaslata

63/2023. (IX. 26.) INTERREG VI-A ROMÁNIA-MAGYARORSZÁG PROGRAM E.C. 4.5 alprogram keretében történő támogatási kérelem benyújtásának javaslata

**ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG**

* + 1. **H A T Á R O Z A T**

**Száma: t á r g y a**

55/2023. (IX. 26.) Az Önkormányzat 2023. évi költségvetéséről szóló 3/2023. (II.24.) önkormányzati rendelet módosításának javaslata

56/2023. (IX. 26.) Az Önkormányzat 2023. I. félévi gazdálkodásáról szóló beszámoló javaslata

57/2023. (IX. 26.) Energiatakarékossági intézkedési terv elfogadásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2023. szeptember 26-án megtartott Pénzügyi Bizottság, valamint Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Nagy István Örs bizottsági tag

Csarkó Imre bizottsági tag

Gógán Péterné bizottsági tag

**Ügyrendi, Közrendvédelmi és Településfejlesztési Bizottság részéről:**

Nagy Istvánné bizottsági elnök

Szántai László bizottsági tag

Szabó Zoltán bizottsági tag

Bottó Gabriella Judit bizottsági tag

Papp Máté bizottsági tag

**Berettyóújfalui Polgármesteri Hivatal részéről:**

Muraközi István polgármester

Dr. Körtvélyesi Viktor jegyző

Patyán-Szabó Csilla aljegyző

Sólya László városfejlesztési irodavezető

Demény Zsolt városfejlesztési ügyintéző

Dézsi Ferencné pénzügyi irodavezető

Mile Sándor jegyzőkönyvvezető

A Pénzügyi Bizottság, valamint az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, az Ügyrendi, Közrendvédelmi és Településfejlesztési Bizottság 5 fővel határozatképes. A levezető elnök elmondta, hogy az együttes bizottsági ülés meghívójában három közös napirendi pont szerepel. A levezető elnök a napirend tervezetét szavazásra bocsátotta, melyet a bizottságok tagjai egyhangúan támogattak.

Az ülés kezdete: 1630.

**Együttes ülés napirendje:**

1./ Előterjesztés az Önkormányzat 2023. évi költségvetéséről szóló 3/2023. (II.24.) önkormányzati rendelet módosítására (2.)

**Előterjesztő:** Muraközi István polgármester

2./ Előterjesztés az Önkormányzat 2023. I. félévi gazdálkodásáról (3.)

**Előterjesztő:** Muraközi István polgármester

3./ Előterjesztés energiatakarékossági intézkedési terv elfogadására (9.)

**Előterjesztő:** Muraközi István polgármester

**Pénzügyi Bizottság további napirendje:**

4./ Előterjesztés a berettyóújfalui 1341/28 hrsz.-ú, 4891 hrsz.-ú, 4898 hrsz.-ú és 5261 hrsz.-ú önkormányzati tulajdonú ingatlanok versenytárgyalás útján történő értékesítésre kijelöléséről (10.)

**Előterjesztő:** Muraközi István polgármester

5./ Előterjesztés a ROHU 449 azonosítójú projekt megvalósításához kapcsolódó „ROHU eszközbeszerzés II.” tárgyú közbeszerzési eljárásról (12.)

**Előterjesztő:** Muraközi István polgármester

6./ Előterjesztés INTERREG VI-A ROMÁNIA-MAGYARORSZÁG PROGRAM ISO 6.3 alprogram keretében történő támogatási kérelem benyújtásáról (13.)

**Előterjesztő:** Muraközi István polgármester

7./ Előterjesztés INTERREG VI-A ROMÁNIA-MAGYARORSZÁG PROGRAM E.C. 4.5 alprogram keretében történő támogatási kérelem benyújtásáról (14.)

**Előterjesztő:** Muraközi István polgármester

**1. Napirend:** Előterjesztés az Önkormányzat 2023. évi költségvetéséről szóló 3/2023. (II.24.) önkormányzati rendelet módosítására

**Dézsi Ferencné pénzügyi irodavezető** szóbeli kiegészítésében elmondta, hogy az önkormányzat 2023. évi költségvetésének módosítására a június 30-ai állapotnak megfelelően kerül sor. A költségvetés főösszege közel 2,5 milliárd forinttal növekszik. Ennek a növekménynek a java részét azok a pályázatok teszik ki, melyekre vonatkozóan támogatási szerződés került aláírásra, így jelen módosítás keretében kerülnek beépítésre a költségvetésbe. Mindezek mellett jelentősebb összegű központi forrásokat is kapott az önkormányzat, melyek szintén most kerülnek beépítésre. Az egyik legjelentősebb saját bevétel az iparűzési adó, melynek az eredeti előirányzata most nem került módosításra, annak ellenére sem, hogy a teljesítés meghaladja a 70%-ot. Ennek módosítására előre láthatóan a következő költségvetés módosítás alkalmával fog sor kerülni. Az előterjesztésben részletesen bemutatásra került minden módosítás, amennyiben kérdés merül fel, igyekszik válaszolni.

**Szántai László képviselő** kiegészítésében elmondta, hogy van két nagyobb tétel az előterjesztésben, az egyik a Lőtér ipari parkos fejlesztésére vonatkozik, a másik pedig a volt Repülőtér fejlesztésére vonatkozik. Az egyik egy közel 100 milliós, a másik pedig egy 660 milliós összeg. Kérdést tett fel arra vonatkozóan, hogy ezek az összegek milyen kalkulációk, milyen dokumentációk alapján jöttek ki, van-e valamilyen vázlatterv ezekhez? Tavaly áprilisban volt ezekről szó, és akkor azt a tájékoztatást kapták, hogy a reptéri út fejlesztéséhez, illetve a közmű infrastruktúra fejlesztéséhez lett a pályázat beadva és olyan szélességben lesz kijelölve az érintett terület sáv, hogy mellé férjen még az útnak a vonalas infrastruktúra. Van-e már erről valamilyen konkrét információ vagy ezek az összegek mérnöki becslés alapján lettek meghatározva?

**Demény Zsolt** **városfejlesztési ügyintéző** válaszában elmondta, hogy ezt a pályázatot már benyújtotta az önkormányzat, erről képviselő-testületi döntés is született. A pályázathoz olyan műszaki tartalmat adtak be, ami nagyon vázlatos, elsősorban azért, hogy ne legyen kötöttség. Ezeknél a pályázatoknál az áfa tartalomra egyelőre nem vonatkozik támogatás, ami így mindkét pályázat esetében 27%-os önerőt jelentene. Jelenleg abban bíznak, hogy valamilyen kiegészítő támogatást kap majd az önkormányzat. A Lőtérnél az infrastruktúra kialakítása lesz a feladat, az összegek tervezői költségbecslés alapján lettek meghatározva. A Repülőtér esetében útépítésre fog sor kerülni, itt egy 33 hektáros területről van szó. Bízik benne, hogy ezeket a kiegészítő támogatásokat megkaphatja az önkormányzat, hogy a pályázatokat meg tudják valósítani.

**Szántai László képviselő** hozzátette, hogy akkor, ha jól érti, a fejlesztés kimondottan útra vonatkozik, egyéb infrastruktúra, tehát elektromos hálózat, ivóvíz, ilyesmi nincs benne.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**53/2023. (IX. 26.) Pénzügyi Bizottsági Határozat**

A Pénzügyi Bizottság az Önkormányzat 2023. évi költségvetéséről szóló 3/2023. (II.24.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**55/2023. (IX. 26.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az Önkormányzat 2023. évi költségvetéséről szóló 3/2023. (II.24.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2023. szeptember 28.

**Felelős:** Nagy Istvánné bizottsági elnök

**2. Napirend:** Előterjesztés az Önkormányzat 2023. I. félévi gazdálkodásáról

**Dézsi Ferencné pénzügyi irodavezető** szóbeli kiegészítésében elmondta, hogy az előterjesztésből és a mellékletekből megállapítható, hogy a működési kiadások és bevételek egyensúlyban voltak, azonban a felhalmozási bevételek és kiadások esetében ugyanez már nem mondható el. Ennek oka, hogy a bevételek a pályázati bevételek nagy része megérkezett, viszont kiadás egyáltalán nem, vagy csak minimális mértékben tartozott hozzájuk. Az iparűzési adó kapcsán szeretné megjegyezni, hogy az előirányzat ennél az adónemnél 550 millió forint, az első félévben pedig több, mint 400 millió forint folyt be, ami az időarányos 50%-os értéket bőven meghaladja. A költségvetés hiánya érdemben nem csökkent, ennek oka, hogy olyan plusz kiadások is felmerültek, melyekkel a költségvetés tervezésekor nem számoltak, például az első félévben egy több, mint 40 milliós közüzemi számla is érkezett az önkormányzathoz. Rendkívüli önkormányzati támogatás jogcímen közel 60 millió forintot kapott az önkormányzat.

**Szántai László képviselő** elmondta, hogy egy technikai jellegű kérdése lenne, az intézmények bevételei táblázatnál az utolsó oszlop azt a címet viseli, hogy megoszlás. Ez mit jelent pontosan?

**Dézsi Ferencné pénzügyi irodavezető** válaszában elmondta, hogy a megoszlás azt jelenti, hogy az adott bevételi/kiadási jogcím az összbevételhez/összkiadáshoz viszonyítva mekkora értéket képvisel.

**Szántai László képviselő** hozzátette, hogy a táblázatból úgy látja, hogy a közfoglalkoztatás vonatkozásában a bevétel 100%-ban teljesült. Kérdést tett fel arra vonatkozóan, hogy a 2. félévben ez hogy fog alakulni?

**Dézsi Ferencné pénzügyi irodavezető** válaszában elmondta, hogy a közfoglalkoztatás vonatkozásában a befolyt bevételhez igazítják az előirányzatokat, vagyis amennyiben a második félévben további támogatás érkezik, akkor ennek megfelelőn az előirányzatok módosításra kerülnek. Sajnos előre nem lehet megmondani, hogy mekkora támogatást kap az önkormányzat, ezért ennél a bevételi jogcímnél a befolyt bevételhez igazítják az előirányzatokat.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**54/2023. (IX. 26.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek: Berettyóújfalu Város Önkormányzata Képviselő-testülete megtárgyalta az Önkormányzat 2023. I. félévi gazdálkodásáról szóló tájékoztatót és azt az 1., 2., 3., 4., 5. és 6. számú mellékletek szerint elfogadja és jóváhagyja.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**56/2023. (IX. 26.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozat elfogadását javasolja a Képviselő-testületnek: Berettyóújfalu Város Önkormányzata Képviselő-testülete megtárgyalta az Önkormányzat 2023. I. félévi gazdálkodásáról szóló tájékoztatót és azt az 1., 2., 3., 4., 5. és 6. számú mellékletek szerint elfogadja és jóváhagyja.

**Határidő:** 2023. szeptember 7.

**Felelős:** Nagy Istvánné bizottsági elnök

**3. Napirend:** Előterjesztés energiatakarékossági intézkedési terv elfogadására

**Muraközi István polgármester** szóbeli kiegészítésében elmondta, hogy ha ez a napirend előkerül, akkor közeledik a fűtési szezon. Legutóbb egy évvel ezelőtt fogadott el az önkormányzat energiatakarékossági intézkedési tervet, ami a 2022-2023-as fűtési szezonra vonatkozott. A fűtési szezon közeledtével az önkormányzat újra megkérte az intézményeit és a gazdasági társaságait, hogy saját hatáskörben állítsák össze a takarékossági intézkedési tervüket, amivel a biztonságos működést garantálni lehet. A villamos energia és a gáz ára is csökkent a legutóbbi fűtési szezonhoz képest. A télnek úgy kell nekimenni, hogy a biztonságos működést szem előtt kell tartani. A másik fontos dolog, hogy a Kormány tavaly is támogatta azokat az önkormányzatokat, egyedi elbírálás alapján, amelyek intézkedési tervet készítettek, hogy a saját működésük vonatkozásában takarékoskodjanak. Az előző évben elfogadott intézkedési tervhez képest van egy jelentős módosulás. Tavaly intézményeket kellett ideiglenesen bezárni, most korlátozottan tartanak nyitva. Az intézkedési terveket intézményvezetők készítették el, az önkormányzat azokba nem szólt bele.

**Szántai László képviselő** szóban elmondta, hogy a Herpály Vagyonkezelő Kft. által mellékelt intézkedési tervben van egy olyan szövegrész, hogy az új piacon fotovoltaikus rendszer lesz telepítve, és hogy abból kívánják a piacnak a villamos energia ellátását teljes egészében megoldani. Az lett volna a kérdése, bár vélhetőleg itt most nem fogja megkapni rá a választ, hogy milyen elszámolási rendszer szerint fog működni?

**Muraközi István polgármester** válaszában elmondta, hogy erre most nem tudnak választ adni, de csütörtökre igazgató úrtól meg fogják kérdezni az elszámolás módját, illetve hogy pontosan mire alapozza ezt az optimista kijelentést.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**55/2023. (IX. 26.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek: Berettyóújfalu Város Önkormányzata Képviselő-testülete az Önkormányzat, az önkormányzati intézmények és az önkormányzati tulajdonban lévő gazdasági társaságok vonatkozásában a 2023-2024. évi fűtési időszakra az alábbi energiatakarékossági intézkedési tervet elfogadja.

**INTÉZKEDÉSI TERV**

Berettyóújfalu Város Önkormányzatát, intézményeit és gazdasági társaságait érintő energiatakarékossági lépésekről

Jelen intézkedési tervben foglaltak – eltérő rendelkezés hiányában – 2023. október 15-től 2024. április 15-ig alkalmazandók.

A Berettyóújfalui Polgármesteri Hivatal, a Közintézmények Szolgáltató Irodája, a Berettyó Kulturális Központ, a Vass Jenő Óvoda és Bölcsőde, a Bihari Szociális Szolgáltató Központ, a Herpály Vagyonkezelő Kft. és a Berépo Nonprofit Kft. által készített, energiatakarékos üzemeltetésre vonatkozó javaslatcsomag jelen intézkedési terv mellékletét képezi, az azokban foglaltak alkalmazandók, de az intézkedési terv pontjai egyes esetekben kiegészítik és módosítják azokat.

Az intézkedési terv pontjai nem érintik a Vass Jenő Óvoda és Bölcsődét és tagintézményeit, továbbá a Berépo Nonprofit Kft. által működtetett bentlakásos szociális intézményeket.

1. A Herpály Vagyonkezelő Kft. mint távhőszolgáltató az alábbi intézmények vonatkozásában 20 %-kal csökkenti a 2021-2022. évi fűtési időszakban szolgáltatott hőmennyiséget: Berettyóújfalui Polgármesteri Hivatal, Nadányi Zoltán Művelődési Ház.

A Kabos Endre Sportcsarnokban maximum 15 Celsius fok lehet, a Bihari Múzeumban és Sinka István Városi Könyvtárban a részleges, csökkentett időtartamú nyitva tartás és a zárva tartás ideje alatt a műtárgyvédelem és a tárgyi állományvédelem követelményeinek megfelelő minimális hőmérséklet biztosításához szükséges hőmennyiséget kell szolgáltatnia a távhőszolgáltatónak.

1. A Kossuth u. 6. szám alatti Fráter László terem távhőszolgáltatása tekintetében a fűtőtestek leszabályozásra kerülnek az elérhető legkevesebb hőmennyiség felhasználása érdekében.
2. A Kabos Endre Sportcsarnok rendezvényhelyszínként történő bérlése esetén a bérlő köteles megfizetni az energiaköltségek alapján kiszámított rezsióradíjat.
3. A Berettyó Kulturális Központ titkársága a Nadányi Zoltán Művelődési Házban működik tovább, a Rendezvényházat nem működtetik.

A Nadányi Zoltán Művelődési Ház 2023.december 20. és 2024. január 7. között zárva tart.

A Bihari Múzeum és a Sinka István Városi Könyvtár összehangolt nyitva tartással működik a fűtési szezon idején. A takarékossági tervek elsősorban a fűtés minimalizálására (műtárgyvédelmi okok miatt a távhő temperáló fűtés 14-15 C) vonatkoznak. A műtárgyvédelem és tárgyi állományvédelem szempontjait a gázfűtéses ingatlanoknál is figyelembe kell venni és a szükséges minimális hőmérsékletet biztosítani kell.

Sinka István Városi Könyvtár nyitvatartása:

2023. november 1-től december 15-ig szerdától szombatig, hétköznap 9.00-17.00 óra között, szombaton 9.00-13.00 óra között.

A téli teljes bezárás 2023. december 16. - 2024. január 10. között.

2024. január 11-től 2024. április 15-ig az őszi, csökkentett 4 napos nyitva tartás folytatása.

Bihari Múzeum nyitvatartása:

2023. október 30-ig keddtől szombatig 9.00-17.00 óra között.

2023. november 1-től december 2-ig szerdától szombatig 9.00-17.00 óra között.

2023. december 3. -2024. január 30. között teljes zárva tartás.

2024. február 1-től április 30-ig szerdától szombatig 9.00-17.00 óra között.

A Makk Kálmán Mozi továbbra is csökkentett, heti 4 napos vetítéssel tart nyitva 2023. december 17-ig. 2024. január-februárban a mozi zárva tart.

A Zsinagóga Kultúrtér nyitvatartási rendje a pályázat fenntartási idejének megfelelő kötelezettségek miatt:

2023. október 1. – október 31. között keddtől szombatig 9.00-17.00 óra között.

2023. november 1. – december 15. között hétfőtől péntekig 8.00-16.00 óra között.

2023. december 16. – 2024. január 10. között teljes zárva tartás.

2024. január 11. – március 31. között hétfőtől péntekig 8.00-16.00 óra között.

2024. április 1. – től hétfőtől szombatig 9.00-17.00 óra között.

1. A Berettyószentmártonban a postával közös épületben lévő, gázfűtéses Információs Pont (Netkuckó) továbbra is zárva tart.
2. A közvilágítástól független esti díszkivilágítások kikapcsolásra kerülnek (Polgármesteri Hivatalon lévő dombormű, Bihari Múzeum, Református templom, Turul szobor, Zsinagóga kivilágítása), valamint karácsonyi díszkivilágítás sem lesz.
3. A közvilágítástól független térvilágítások (Szent István tér, Szentmárton tér, Csónakázó tó, Kossuth 6. melletti parkoló) kikapcsolásra kerülnek.
4. A József Attila u. 15. szám alatti volt vízmű épület földszintjén lévő irodák üresek, nincs energiaellátás.
5. A Bihari Szociális Szolgáltató Központ által működtetett Berettyóújfalui Idősek Klubja (Puskin u. 48.) és a Berettyóújfalui Fogyatékos személyek Nappali Intézménye (Orbán Balázs tér 10.) továbbra is működni fog, azonban az Idősek Klubja esetében a kinti hőmérséklet függvényében a legkésőbbi időpontban lesz bekapcsolva a gázfűtés, a fűtött terület nagysága lecsökkentésre kerül, kizárólag az első nagyobb közösségi terem lesz felfűtve. Az Orbán Balázs tér 10. szám alatt is csökken a fűtött terület nagysága, kizárólag a nagyobb foglalkoztató terem lesz felfűtve.
6. A Herpály Vagyonkezelő Kft. és a Berépo Nonprofit Kft. saját hatáskörében hoz energiatakarékossági intézkedéseket.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**57/2023. (IX. 26.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az Önkormányzat, az önkormányzati intézmények és az önkormányzati tulajdonban lévő gazdasági társaságok vonatkozásában a 2023-2024. évi fűtési időszakra az alábbi energiatakarékossági intézkedési tervet elfogadja.

**INTÉZKEDÉSI TERV**

Berettyóújfalu Város Önkormányzatát, intézményeit és gazdasági társaságait érintő energiatakarékossági lépésekről

Jelen intézkedési tervben foglaltak – eltérő rendelkezés hiányában – 2023. október 15-től 2024. április 15-ig alkalmazandók.

A Berettyóújfalui Polgármesteri Hivatal, a Közintézmények Szolgáltató Irodája, a Berettyó Kulturális Központ, a Vass Jenő Óvoda és Bölcsőde, a Bihari Szociális Szolgáltató Központ, a Herpály Vagyonkezelő Kft. és a Berépo Nonprofit Kft. által készített, energiatakarékos üzemeltetésre vonatkozó javaslatcsomag jelen intézkedési terv mellékletét képezi, az azokban foglaltak alkalmazandók, de az intézkedési terv pontjai egyes esetekben kiegészítik és módosítják azokat.

Az intézkedési terv pontjai nem érintik a Vass Jenő Óvoda és Bölcsődét és tagintézményeit, továbbá a Berépo Nonprofit Kft. által működtetett bentlakásos szociális intézményeket.

1. A Herpály Vagyonkezelő Kft. mint távhőszolgáltató az alábbi intézmények vonatkozásában 20 %-kal csökkenti a 2021-2022. évi fűtési időszakban szolgáltatott hőmennyiséget: Berettyóújfalui Polgármesteri Hivatal, Nadányi Zoltán Művelődési Ház.

A Kabos Endre Sportcsarnokban maximum 15 Celsius fok lehet, a Bihari Múzeumban és Sinka István Városi Könyvtárban a részleges, csökkentett időtartamú nyitva tartás és a zárva tartás ideje alatt a műtárgyvédelem és a tárgyi állományvédelem követelményeinek megfelelő minimális hőmérséklet biztosításához szükséges hőmennyiséget kell szolgáltatnia a távhőszolgáltatónak.

1. A Kossuth u. 6. szám alatti Fráter László terem távhőszolgáltatása tekintetében a fűtőtestek leszabályozásra kerülnek az elérhető legkevesebb hőmennyiség felhasználása érdekében.
2. A Kabos Endre Sportcsarnok rendezvényhelyszínként történő bérlése esetén a bérlő köteles megfizetni az energiaköltségek alapján kiszámított rezsióradíjat.
3. A Berettyó Kulturális Központ titkársága a Nadányi Zoltán Művelődési Házban működik tovább, a Rendezvényházat nem működtetik.

A Nadányi Zoltán Művelődési Ház 2023.december 20. és 2024. január 7. között zárva tart.

A Bihari Múzeum és a Sinka István Városi Könyvtár összehangolt nyitva tartással működik a fűtési szezon idején. A takarékossági tervek elsősorban a fűtés minimalizálására (műtárgyvédelmi okok miatt a távhő temperáló fűtés 14-15 C) vonatkoznak. A műtárgyvédelem és tárgyi állományvédelem szempontjait a gázfűtéses ingatlanoknál is figyelembe kell venni és a szükséges minimális hőmérsékletet biztosítani kell.

Sinka István Városi Könyvtár nyitvatartása:

2023. november 1-től december 15-ig szerdától szombatig, hétköznap 9.00-17.00 óra között, szombaton 9.00-13.00 óra között.

A téli teljes bezárás 2023. december 16. - 2024. január 10. között.

2024. január 11-től 2024. április 15-ig az őszi, csökkentett 4 napos nyitva tartás folytatása.

Bihari Múzeum nyitvatartása:

2023. október 30-ig keddtől szombatig 9.00-17.00 óra között.

2023. november 1-től december 2-ig szerdától szombatig 9.00-17.00 óra között.

2023. december 3. -2024. január 30. között teljes zárva tartás.

2024. február 1-től április 30-ig szerdától szombatig 9.00-17.00 óra között.

A Makk Kálmán Mozi továbbra is csökkentett, heti 4 napos vetítéssel tart nyitva 2023. december 17-ig. 2024. január-februárban a mozi zárva tart.

A Zsinagóga Kultúrtér nyitvatartási rendje a pályázat fenntartási idejének megfelelő kötelezettségek miatt:

2023. október 1. – október 31. között keddtől szombatig 9.00-17.00 óra között.

2023. november 1. – december 15. között hétfőtől péntekig 8.00-16.00 óra között.

2023. december 16. – 2024. január 10. között teljes zárva tartás.

2024. január 11. – március 31. között hétfőtől péntekig 8.00-16.00 óra között.

2024. április 1. – től hétfőtől szombatig 9.00-17.00 óra között.

1. A Berettyószentmártonban a postával közös épületben lévő, gázfűtéses Információs Pont (Netkuckó) továbbra is zárva tart.
2. A közvilágítástól független esti díszkivilágítások kikapcsolásra kerülnek (Polgármesteri Hivatalon lévő dombormű, Bihari Múzeum, Református templom, Turul szobor, Zsinagóga kivilágítása), valamint karácsonyi díszkivilágítás sem lesz.
3. A közvilágítástól független térvilágítások (Szent István tér, Szentmárton tér, Csónakázó tó, Kossuth 6. melletti parkoló) kikapcsolásra kerülnek.
4. A József Attila u. 15. szám alatti volt vízmű épület földszintjén lévő irodák üresek, nincs energiaellátás.
5. A Bihari Szociális Szolgáltató Központ által működtetett Berettyóújfalui Idősek Klubja (Puskin u. 48.) és a Berettyóújfalui Fogyatékos személyek Nappali Intézménye (Orbán Balázs tér 10.) továbbra is működni fog, azonban az Idősek Klubja esetében a kinti hőmérséklet függvényében a legkésőbbi időpontban lesz bekapcsolva a gázfűtés, a fűtött terület nagysága lecsökkentésre kerül, kizárólag az első nagyobb közösségi terem lesz felfűtve. Az Orbán Balázs tér 10. szám alatt is csökken a fűtött terület nagysága, kizárólag a nagyobb foglalkoztató terem lesz felfűtve.
6. A Herpály Vagyonkezelő Kft. és a Berépo Nonprofit Kft. saját hatáskörében hoz energiatakarékossági intézkedéseket.

**Határidő:** 2023. szeptember 7.

**Felelős:** Nagy Istvánné bizottsági elnök

A közös napirendi pontok megtárgyalása után az Ügyrendi, Közrendvédelmi és Településfejlesztési Bizottság tagjai elhagyták az ülést, munkájukat a Polgármesteri Hivatal kistermében folytatták.

Ezt követően a Pénzügyi Bizottság további napirendi pontjának tárgyalása következett. A Pénzügyi Bizottság ülésének levezető elnöke Csarkó Imre volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel határozatképes. A levezető elnök elmondta, hogy a bizottsági ülés meghívójában egy napirendi pont szerepelt, azonban a mai napon sürgősséggel további 3 napirendi pontból álló tervezet került kiküldésre, így összesen 4 napirendi pontról kell szavazni. A levezető elnök a napirend tervezetét szavazásra bocsátotta, melyet a Bizottság tagjai egyhangúan támogattak.

**4. Napirend:** Előterjesztés a berettyóújfalui 1341/28 hrsz.-ú, 4891 hrsz.-ú, 4898 hrsz.-ú és 5261 hrsz.-ú önkormányzati tulajdonú ingatlanok versenytárgyalás útján történő értékesítésre kijelöléséről

**Dézsi Ferencné pénzügyi irodavezető** szóbeli kiegészítésében elmondta, hogy az előterjesztésben szereplő ingatlanok forgalomképesek, értékesítésükre versenytárgyalás útján kerülhet sor.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**56/2023. (IX. 26.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező **Berettyóújfalu belterület 1341/28 hrsz.-ú**, a természetben Berettyóújfalu, **Fazekas utca 21/A** alatt található, 1014 m2 nagyságú, az ingatlan-nyilvántartásban kivett beépítetlen terület, ténylegesen beépítetlen terület ingatlanát nettó **3.000.000 Ft + ÁFA** induló értéken azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**57/2023. (IX. 26.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező **Berettyóújfalu belterület 4891 hrsz.-ú**, a természetben Berettyóújfalu, **Határ utca 38.** szám alatt található, 2338 m2 nagyságú, az ingatlan-nyilvántartásban kivett beépítetlen terület, ténylegesen beépítetlen terület ingatlanát nettó **3.600.000 Ft + ÁFA** induló értéken azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**58/2023. (IX. 26.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező **Berettyóújfalu belterület 4898 hrsz.-ú**, a természetben Berettyóújfalu, **Határ utca 52.** szám alatt található, 2355 m2 nagyságú, az ingatlan-nyilvántartásban kivett beépítetlen terület, ténylegesen beépítetlen terület ingatlanát nettó **3.700.000 Ft + ÁFA** induló értéken azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**59/2023. (IX. 26.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező **Berettyóújfalu belterület 5261 hrsz.-ú**, a természetben Berettyóújfalu, **Ölyvös utca 30.** szám alatt található, 2919 m2 nagyságú, az ingatlan-nyilvántartásban kivett beépítetlen terült, ténylegesen beépítetlen terület ingatlanát nettó **4.500.000 Ft + ÁFA** induló értéken azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

**5. Napirend:** Előterjesztés a ROHU 449 azonosítójú projekt megvalósításához kapcsolódó „ROHU eszközbeszerzés II.” tárgyú közbeszerzési eljárásról

**Dr. Körtvélyesi Viktor jegyző** szóbeli kiegészítésében elmondta, hogy az augusztusi rendkívüli képviselő-testületi ülésen döntött az önkormányzat erről a ROHU 449 azonosítójú közbeszerzési eljárásnak a megindításáról, amely három részből áll, egyrészt informatikai eszközbeszerzésből, mikrobusz beszerzésből és egészségügyi mobiliák beszerzéséből. A közbeszerzési eljárás ajánlattételi határideje szeptember 21-e volt. A három részajánlattételre összesen nyolc ajánlattevő nyújtott be ajánlatot. Ebből most az első rész az, ami igazán érdekes. Itt két ajánlat érkezett, két cég nyújtott be ajánlatot, viszont egyik cég sem bocsátotta az önkormányzat rendelkezésére a felhívásban előírt 65.000 forint összegű ajánlati biztosítékot. Ezt azért szokta az önkormányzat előírni, hogy a cégek ajánlati kötöttségét ezzel biztosítsa. Ha a cégek elállnak, vagy visszavonják ajánlatukat, akkor ebben az esetben az önkormányzat az ajánlati biztosíték összegét megtartja. Ezt az összeget határidőig egyik cégnek sem sikerült befizetnie, ezért a közbeszerzési törvény értelmében az ilyen ajánlatokat érvénytelennek kell tekinteni. Mivel mindkét beérkezett ajánlat érvénytelen, ezért az informatikai eszközbeszerzésre vonatkozóan eredménytelennek kell tekinteni a közbeszerzési eljárást. A határidő nagyon szűkös, mivel december 31-ig ki is kell fizetni ezeket az eszközöket, ezért úgy döntöttek, hogy az első rész tekintetében előre hozzák az eredményhirdetést, eredménytelenné nyilvánítják az eljárást, és ezzel egyidejűleg hozzon döntést arról a Képviselő-testület, hogy egy új eljárást indít, immár csak az informatikai eszközökre vonatkozóan. Az eljárás másik két része vonatkozásában folyamatban van az ajánlatok értékelése.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**60/2023. (IX. 26.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „ROHU eszközbeszerzés II.” tárgyú közbeszerzési eljárást az 1. részajánlat tekintetében a Kbt. 75. § (1) bekezdés b) pontja alapján eredménytelennek nyilvánítja, tekintettel arra, hogy kizárólag érvénytelen ajánlatot nyújtottak be:

- a SERCO Informatika Zrt. (Székhelye: 1037 Budapest, Bécsi út 314.) 1. részajánlat tekintetében tett ajánlata a Kbt. 73. § (1) bekezdés e) pontja és (6) bekezdés b) alapján érvénytelen, mert az ajánlattevő az ajánlati biztosítékot nem bocsátotta határidőre rendelkezésre,

- a Diana Holding Kft. (Székhelye: 4031 Debrecen, Bartók Béla út 23.) 1. részajánlat tekintetében tett ajánlata a Kbt. 73. § (1) bekezdés e) pontja és (6) bekezdés b) alapján érvénytelen, mert az ajánlattevő az ajánlati biztosítékot nem bocsátotta határidőre rendelkezésre.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**61/2023. (IX. 26.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „ROHU eszközbeszerzés II.- Informatikai eszközök beszerzése (megismételt eljárás)” tárgyában közbeszerzési eljárást indít, és az eljárást megindító felhívást a határozati javaslatban foglaltak szerint elfogadja.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

**6. Napirend:** Előterjesztés INTERREG VI-A ROMÁNIA-MAGYARORSZÁG PROGRAM ISO 6.3 alprogram keretében történő támogatási kérelem benyújtásáról

**Muraközi István polgármester** szóban hozzátette, hogy azért fontos ennek az előterjesztésnek a tárgyalása, mert rendkívül szoros a határidő, mivel ezt a támogatási kérelmet szeptember végéig már be is kell adni. A projekt célja Berettyóújfalu Város Önkormányzata és Érmihályfalva Város Önkormányzata közötti együttműködés keretében a kulturális identitás erősítése. Berettyóújfalu részéről a Polgármesteri Hivatal épületében a jelenleg házasságkötő teremként funkcionáló helyiség multifunkciós térré kerül átalakításra.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**62/2023. (IX. 26.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete pályázatot kíván benyújtani a **„Developing community spaces to strengthen cross-border relations”** című ROHU 00378 kódszámú INTERREG VI-A ROMÁNIA-MAGYARORSZÁG PROGRAM keretében megnyílt pályázati felhívásra a következő finanszírozási feltételekkel:

|  |  |
| --- | --- |
| Teljes költség | 172 500 EUR |
| ERFA 80 % | 138 000 EUR |
| Állami támogatás 15 % | 25 875 EUR |
| Önkormányzati önerő 5 % | 8 625 EUR |

A projekt végrehajtásához szükséges 8 625 EUR önrészt Berettyóújfalu Város Önkormányzata a 2024. évi költségvetés terhére biztosítja. A Képviselő-testület felhatalmazza a polgármestert a projekttel és a pályázat benyújtásával kapcsolatos dokumentumok aláírására.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

**7. Napirend:** Előterjesztés INTERREG VI-A ROMÁNIA-MAGYARORSZÁG PROGRAM E.C. 4.5 alprogram keretében történő támogatási kérelem benyújtásáról

**Muraközi István polgármester** szóbeli kiegészítésében elmondta, hogy a pályázat keretében egy egészségügyi projekt valósulna meg. Ebben az esetben a nagyváradi Kórház kereste meg Berettyóújfalut. A nagyváradi Kórház diagnosztikai eszköz beszerzését tervezi, Berettyóújfalunak is valamilyen egészségügyi projektelemet kellett ehhez hozzátenni. Az alapellátást végző fogorvosok az elmúlt évtizedekben semmilyen támogatásban nem részesültek. A fogorvosok a Kórház rendelőintézeti részében dolgoznak. Őket megkeresve ezt a lehetőséget nagyon nagy hálával fogadták és 1-2 napon belül összeállították azon eszközök listáját, amire szükségük lenne. A háziorvosokat és a gyermekorvosokat is megkeresték a pályázat kapcsán, de a háziorvosok korábbi pályázatoknak köszönhetően olyan eszközparkkal rendelkeznek, ami fejlesztést nem igényel, ezért náluk ilyen igény nem volt, a gyermekorvosoknál viszont igen, ez pedig beépítésre került a pályázatba. A pályázat keretében lehetőség nyílik egy panoráma röntgen beszerzésére.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**63/2023. (IX. 26.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete pályázatot kíván benyújtani a **„Equal access to health care for the communities in Oradea and Berettyóújfalu”** című ROHU 00341 INTERREG VI-A ROMÁNIA-MAGYARORSZÁG PROGRAM keretében megnyílt pályázati felhívásra a következő finanszírozási feltételekkel:

|  |  |
| --- | --- |
| Teljes költség | 750 000 EUR |
| ERFA 80 % | 600 000 EUR |
| Állami támogatás 15 % | 112 500 EUR |
| Önkormányzati önerő 5 % | 37 500 EUR |

A projekt végrehajtásához szükséges 37 500 euro önrészt Berettyóújfalu Város Önkormányzata a 2024.-2025. évi költségvetés terhére biztosítja. A Képviselő-testület felhatalmazza a polgármestert a projekttel és a pályázat benyújtásával kapcsolatos dokumentumok aláírására.

**Határidő:** 2023. szeptember 28.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1708 perckor bezárta.

K.m.f.

Csarkó Imre Nagy Istvánné

Pénzügyi Bizottság tagja Ügyrendi, Közrendvédelmi és Település-

fejlesztési Bizottság elnöke

Nagy István Szántai László

Pénzügyi Bizottság tagja Ügyrendi, Közrendvédelmi és Település-

fejlesztési Bizottság tagja

Mile Sándor

jegyzőkönyvvezető